《初四日舟至观音岩忆诸兄弟集古寄怀》
明代·霍与瑕

十月之交，北风其凉。山川悠远，何人不将。泉流既清，维舟方之。

兄及弟矣，远于将之。蒹葭苍苍，淮水汤汤。之子于归，我心忧伤。

瞻望兄兮，陟则在巘。不远伊迩，爱而不见。英英白云，悠悠我心。

子惠思我，怀之好音。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。